ஆசிரியர் பெற்றோர்களின் பார்வையில்  1. தாய்மொழி தமிழை வளர்க்க உதவி செய்யும் தமிழனுக்கு நன்றி. தாய்மொழியாகிய தமிழை இதுவரை தெரியாமல் அறியாமல் முயற்சி செய்து முயன்று படிக்கும் மாணவர்களுக்கு, இன்னும் அதிகம் வளர இறைவன் உதவி புரிவானாக! மேலும் நாடுகடந்து வாழ்ந்து வரும் நம்மவர் மக்களுக்கு பரீட்சை, ஓவியம் வரைதல், சுற்றுலா, போன்ற இன்ப நிகழ்ச்சியை தந்து, மற்ற பலதமிழ் மக்களை கலந்து சந்தோசத்தை பகிர்ந்துக் கொண்டது ரொம்ப மனநிறைவு தந்தது. இது போல மென்ன்மேலும் பற்பல கலை நிகழ்ச்சி நடக்குவும், இந்த தமிழ் வகுப்பு சிறப்புடன் நடக்க நாம் எல்லோரும் இறைவனிடம் பிரார்த்திப்போமாக!  2.தாய் போல் காக்கப்படவேண்டியது தாய் நாடும், தாய் மொழியும், இந்தத்தமிழ் மொழியைக் கற்க ஹாங்காங் நாட்டில் எங்களுக்கு ஒரு வகுப்பு கிடைத்தது பெரும் புதையல். அந்தப்புதையல் கிடைக்கப் பாடுபடும் சகோதரர்களுக்கும் எங்கள் வாழ்த்துக்களையும் நன்றியையும் மகிழ்ச்சியையும் தெரிவிக்கிறோம்.  3.ஹாங்காங்கில் வாழும் இளம் தளிர்களுக்கு தித்திக்கும் தேன் மொழியாம் தெவிட்டாத தமிழ் மொழியை அள்ளி வழங்கி கொண்டிருக்கும் YIFC யின் தமிழ் கல்வி சேவை என்றென்றும் சிறந்தோங்க இறைவன் இறஞ்சுகிறோம்.  4.எனது மகன் கடந்த எட்டு மாத காலமாக தமிழ் பயின்று வந்தான். இப்பொழுது அவன் தமிழ் நல்ல முறையில் எழுத, படிக்க, தெரிந்துக்கொண்டான். இதில் எனக்கும் எனது குடும்பத்தாருக்கும் மிகவும் சந்தோஷம். இந்த அளவிற்கு எனது மகனை படிக்க வைத்த பெருமை "YIFC" இளம் இந்திய நண்பர்கள் குழு ஹாங்காங், உள்ளவர்களைச் சேரும். அவர்கள் அனைவருக்கும் எனது அன்புகலந்த நன்றிகளை தெரிவித்துக் கொள்கிறேன்.  5.கடல் கடந்து வாழும் இளம் சிறார்களுக்கு தாய் மொழியாம் தமிழ் மொழியை செவ்வனே கற்றுத்தரும் YIFC யின் தமிழ் கல்வி பணி சிறந்தோங்கி வளர வல்லோனை வேண்டுகிறோம்.  6.சமூகத்தின் தேவையறிந்து நம் குழந்தைகளுக்கு தமிழ் கற்பிக்கும் நல்லதொரு சேவையை வழங்கிய நற்சிந்தனையாளர்களுக்கு எனது பாராட்டுகள். இது போன்ற ஆக்கப்பணிகள் மென்மேலும் தொடர இந்திய இளைஞர் நண்பர்கள் குழுவுக்கு எனது இனிய வாழ்த்துக்கள்!